EkBass/fiwiki-20250220-pages-articles huggingface dataset:
Syanoasetamidi

Syanoasetamidi (C3H4N2O) on amideihin ja nitriileihin kuuluva orgaaninen yhdiste. Yhdistettä käytetään valmistettaessa muita orgaanisia yhdisteitä. ==Ominaisuudet, valmistus ja käyttö== Huoneenlämpötilassa syanoasetamidi on valkoista kiteistä ainetta. Se liukenee erittäin hyvin veteen ja hieman etanoliin. Syanoasetamidia valmistetaan syanoetikkahapon tai syanoetikkahapon estereiden ja ammoniakin välisellä reaktiolla. Syanoasetamidia käytetään valmistettaessa lääkkeitä, maatalouskemikaaleja, biosideja kuten 2,2-dibromi-2-syanoasetamidia, ja väriaineita. Aikaisemmin siitä valmistettiin kuumentamalla maloninitriiliä, mutta muut prosessit ovat syrjäyttäneet tämän käytön.Harald Strittmatter, Stefan Hildbrand & Peter Pollak: Malonic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2007. ==Lähteet== Luokka:Asetamidit Luokka:Nitriilit
Henrik Dagård

Olof Henrik Dagård (s. 7. elokuuta 1969 Halmstad) on ruotsalainen moniottelujen EM- ja MM-mitalisti. Dagärd sijoittui kymmenottelussa seitsemänneksi Birminghamin alle 20-vuotiaiden EM-kilpailuissa 1987. Saman ikäluokan MM-kilpailuissa Sudburyssa 1988 hän oli neljäs. Splitin EM- kilpailuissa 1990 hän sijoittui yhdeksänneksi. Hän keskeytti kymmenottelun Tokion MM-kilpailuissa 1991 ja oli kolmastoista Stuttgartin MM-kilpailuissa 1993. Dagård saavutti Pariisin EM-hallikilpailuissa 1994 hopeaa seitsenottelussa pistein 6119. Hän sijoittui samana vuonna toiseksi Götzisin kymmenottelussa ja Vénissieux'n Euroopan cupissa. Hän saavutti hopeaa Helsingin EM-kilpailuissa pistein 8362. Kauden päätteeksi hän teki Ruotsin ennätyksen 8403 pistettä oltuaan neljäs Talencen kymmenottelussa. Dagård saavutti seitsenottelussa pronssia Barcelonan sisäratojen MM-kilpailuissa 1995 Ruotsin ennätyspisteillä 6142. Saman vuoden Göteborgin MM-kilpailuissa hän sijoittui 16:nneksi ja 1998 Budapestin EM-kilpailuissa 15:nneksi. Sevillan MM- kilpailuissa 1999 hän oli seitsemäs ja Sydneyn olympialaisissa 2000 kymmenes. == Henkilökohtaiset ennätykset == :Lähteet: IAAF, Tilastopaja ;Ulkoradat Laji Tulos Paikka Ajankohta 100 m 10,46 Talence 10.9.1994 400 m 46,71 Helsinki 12.8.1994 1 500 m 4.34,46 Split 29.8.1990 110 m aidat 13,97 Göteborg 29.7.1994 Korkeushyppy 198 Split 28.8.1990 Seiväshyppy 510 Sydney 28.9.2000 Pituushyppy 745 Helsinki 12.8.1994 Kuulantyöntö 15,38 San Angelo 11.4.1996 Kiekonheitto 44,36 Helsinki 13.8.1994 Keihäänheitto 67,78 Skuv 15.5.1999 Kymmenottelu 8403 Talence 11.9.1994 ;Sisäradat Laji Tulos Paikka Ajankohta 60 m 6,84 Pariisi 11.3.1994 1 000 m 2.41,60 Barcelona 12.3.1995 60 m aidat 7,87 Barcelona 12.3.1995 Korkeushyppy 198 Pariisi 11.3.1994 Seiväshyppy 505 Malmö 30.1.1999 Pituushyppy 732 Barcelona 11.3.1995 Kuulantyöntö 15,61 Pariisi 11.3.1994 Seitsenottelu 6142 NR Barcelona 11.3.1995 NR = maan (Ruotsin) ennätys == Lähteet == Luokka:Ruotsalaiset yleisurheilun moniottelijat Luokka:Vuonna 1969 syntyneet Luokka:Elävät henkilöt
Eduard Zenovka

Eduard Zenovka (s. 26. huhtikuuta 1969 Moskova) on venäläinen nykyaikainen viisiottelija. Hän on saavuttanut kolme olympiamitalia: Barcelonassa 1992 hopeaa joukkuekilpailussa ja pronssia henkilökohtaisessa kilpailussa sekä Atlantassa 1996 hopeaa henkilökohtaisessa kilpailussa. Atlantassa, jossa joukkuekilpailu ei kuulunut enää olympiaohjelmaan, Zenovka kaatui viimeisenä lajina käydyssä maastojuoksussa viisi metriä ennen maalia, jolloin Kazakstanin Aleksandr Parygin pääsi hänen ohitseen olympiavoittajaksi. == Lähteet == Luokka:Venäläiset nykyaikaiset viisiottelijat Luokka:Venäläiset olympiamitalistit Luokka:Vuonna 1969 syntyneet Luokka:Elävät henkilöt
Wallenberg (täsmennyssivu)

Wallenberg (täsmennyssivu) * Wallenberg-suku * Wallenberg, sukunimi * Wallenbergin pihvi
Oregonin reitti

__NOTOC__ Oregonin reitti oli yhdysvaltalaisten uudisasukkaiden 1840-luvulta 1860-luvulle käyttämä länteen johtanut muuttoreitti. Se alkoi Kansas Citystä Missourista ja päättyi Oregon Cityyn Oregoniin Tyynenmeren rannikon lähelle. Vankkurikaravaanien kulkema reitti johti suurten tasankojen poikki ja Kalliovuorten halki. Se oli noin 3 200 kilometrin pituinen ja ylitti yli puolet Pohjois-Amerikan leveydestä.Suuri Länsi 1997, s. 10–11, 24. Oregonin reittiä käyttivät ensimmäisinä turkiskauppiaat 1800-luvun alussa sen jälkeen kun Lewis ja Clark olivat vuonna 1806 käyneet Tyynellämerellä Kalliovuorten yli. Tuhansien uudisasukkaiden käyttämä reitti siitä tuli 1840-luvulta alkaen. Reittiä pitkin oli vuoteen 1869 mennessä kulkenut länteen noin 350 000 ihmistä. Sen jälkeen rautatiet syrjäyttivät vankkurireitin.Suuri Länsi 1997, s. 23–24. Yhdysvaltain itäisistä ja eteläisistä osista lähteneiden uudisraivaajien taival vankkurikaravaaneilla alkoi tavallisesti jostain Missourijoen satamasta, kuten Independencestä tai Westportista, jotka ovat nykyisin Kansas Cityn esikaupunkeja. Länteen heitä ajoi moni syy, kuten lama ja uskonvainot. Lännessä tiedettiin myös olevan runsaasti viljavaa maata.Suuri Länsi 1997, s. 24. Vankkurikaravaaneilla tehty taivallus kesti yleensä viisi tai kuusi kuukautta. Välttääkseen syksyn lumisateet ja voidakseen ruokkia hevosensa ja härkänsä preerian ruoholla uudisasukkaat lähtivät matkaan aina keväisin. Yhden päivän aikana karavaani kulki yleensä alle 25 kilometriä. Matka oli vaivalloinen ja vaarallinen, ja sitä vaikeuttivat hankala maasto, vuoret, aavikot, kolera ja vihamieliset intiaanit. Reitillä kuoli historian aikana ainakin 20 000 ihmistä.Suuri Länsi 1997, s. 15, 24. Vankkurikaravaanit kulkivat aluksi 1 000 kilometriä preeriatasankojen poikki seuraten Plattejokea Fort Laramieen Kalliovuorten juurelle. Vuorten yli karavaanit menivät Eteläsolan kautta 2 300 metrin korkeudessa, kunnes saapuivat Fort Bridgeriin. Sieltä osa matkaajista jatkoi lounaaseen Utahin mormoniasutuksille ja osa Kalifornian reitille kohti Sacramentoa. Oregoniin jatkaneet kulkivat viimeiset 1 200 kilometriä peräkkäisiä jokilaaksoja kuten Snakejokea ja Columbiajokea pitkin. Reitin viimeinen vaarallinen osuus oli lautta- ja kanoottiosuus Columbiajoen koskissa. Taipaleen loppupiste oli Oregonin viljava Willamettejoen laakso, jonne uudisraivaajat rakensivat uudet kotinsa.Suuri Länsi 1997, s. 24–27. == Katso myös == * The Oregon Trail ==Lähteet== * === Viitteet=== ==Aiheesta muualla== * Oregon National Historic Trail, virallinen sivusto Luokka:Villi länsi Luokka:Muuttoliike Luokka:Oregonin historia Luokka:Oregonin liikenne
Heartland (elokuva)

Heartland on Richard Pearcen ohjaama yhdysvaltalainen lännendraama vuodelta 1979. Pohjois-Amerikan uudisraivaajia kuvaava elokuva perustuu Elinore Pruitt Stewartin muistelmiin Letters of a Woman Homesteader (1914). Elokuva valmistui 1979, jakoi Berliinin elokuvajuhlilla 1980 Kultaisen karhun Werner Schröterin elokuvan Palermo oder Wolfsburg kanssa, mutta sai ensi-iltansa Yhdysvalloissa vasta 1981. Elokuvaa ei ole esitetty Suomen elokuvateattereissa eikä televisiokanavilla. The New York Timesin kriitikot valitsivat Heartlandin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1979 yhdysvaltalaiset elokuvat Luokka:Yhdysvaltalaiset lännenelokuvat Luokka:Kirjoihin perustuvat elokuvat
Kadettiheila

Kadettiheila (The Major and the Minor) on Billy Wilderin ensimmäinen Hollywood-ohjaus vuodelta 1942. Romanttinen komediaelokuva perustuu Edward Childs Carpenterin näytelmään Connie Goes Home, jonka pohjalta Wilder laati käsikirjoituksen yhdessä Charles Brackettin kanssa. ==Juoni== Miehille päänahan hoitoaineita New Yorkissa esittelevä nuori nainen (Ginger Rogers) kyllästyy jatkuvaan seksuaaliseen ahdisteluun ja päättää palata kotikonnuille Iowaan junalla. Rautatieasemalla hän huomaa, että rahat riittävät vain lastenlippuun, joten hän naamioituu 12-vuotiaaksi koulutytöksi ja saa matkan ajaksi suojelijakseen armeijan majurin (Ray Milland), joka hänkin luulee suojattiaan aluksi pikkutytöksi. ==Vastaanotto== Helsingin Sanomien Mikael Fräntin mielestä Kadettiheila on railakas ja raikas romanttinen komedia. ”Tuleva 1950-luvun Billy Wilder on elokuvassa nupullaan. Junakohtausten komiikassa on Piukkojen paikkojen enteitä.” The New York Timesin kriitikot valitsivat Kadettiheilan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Billy Wilderin ohjaamat elokuvat Luokka:Vuoden 1942 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat
Farmakologinen

Farmakologinen on Oranssin Pazuzun EP-levy, joka julkaistiin 13. huhtikuuta 2017 levymerkillä Svart Records. Yhdysvalloissa sen julkaisi 20 Buck Spin. EP sisältää Candy Canen kanssa julkaistun split-albumin kappaleet, jotka äänitettiin Helsingin Artlab Studiolla toukokuussa 2010. Albumista julkaistiin kolme eriväristä vinyylipainosta, joista 300 mustalla, 350 mintunvihreällä ja 200 merensinisellä vinyylillä. == Kappaleet == == Kokoonpano == * Jun-His – laulu, kitara * Moit – kitara * Ontto – basso, taustalaulu * Korjak – rummut * Evill – kosketinsoitin, efektit == Lähteet == == Aiheesta muualla == * * Luokka:Vuoden 2017 EP:t Luokka:Oranssin Pazuzun albumit Luokka:Svart Recordsin albumit
Vänrikki Stoolin seksihullut tarinat

Vänrikki Stoolin seksihullut tarinat on Seksihullujen kolmas studioalbumi, joka julkaistiin alkuvuonna 2018 Roku Recordsin ja Joteski Groteskii -levy- yhtiöiden yhteisjulkaisuna. Albumin CD-painoksesta vastasi If Society sekä kasettipainoksesta Bemböle Cassettes. Albumin vinyylipainos sisälsi A2-liitteen, johon on merkitty kaikkien kappaleiden sanat.jukkanousiainen.net: Kauppa -> Tuote -> Seksihullut – Vänrikki Stoolin seksihullut tarinat Viitattu 9.5.2019. Albumia varten äänitettiin yhteensä 30 kappaletta, joista 19 päätyi levylle. Albumin julkaisuvuonna tuli sattumalta kuluneeksi 170 vuotta Vänrikki Stoolin tarinat -runoteoksen ensimmäisen osan ilmestymisestä. Albumin myötä yhtye sai myös sähköpostia omien sanojensa mukaan Lempäälästä, jossa toivotettiin tervetulleeksi Vänrikki Stoolin kotiseudulle. Todennäköisesti kyseessä oli kuitenkin Kuru, jossa sijaitsee Stoolin esikuvana toimineen Karl Gustaf Polvianderin tupa. == Vastaanotto == Kulttuuriuutinen suopea Soundi Albumi sai hyvän vastaanoton. Kulttuuriuutisen Antti Sillanmäki koki kappaleiden laadun parantuneen sanoitusten aiheiden laajennuttua vuosien saatossa eroottissävytteisistä myös muihin aiheisiin ja tarinoihin. Kappaleita hän olisi kuitenkin karsinut, sillä hänestä albumille oli survottu kaikki valmistunut materiaali. Soundin Eero Kettunen antoi albumille kolme tähteä viidestä. Hän sanoi täyspitkien albumien olevan yhtyeelle edelleen jokseenkin toimimaton, ja totesi sanoitusten huitelevan missä milloinkin sekä tee se itse -mentaliteetin olevan voimakkaasti läsnä. Hänestä levy vaatii lyhyydestään huolimatta tyylilajin ymmärtämistä. == Kappaleet == == Lähteet == Luokka:Vuoden 2018 albumit Luokka:Seksihullujen albumit
Isinda

Isinda () voi viitata seuraaviin antiikin aikaisiin kaupunkeihin Vähässä- Aasiassa: * Isinda, kaupunki Jooniassa * Isinda, kaupunki Lyykiassa * Isinda, kaupunki Pisidiassa
Chaconsarvisammakko

Chaconsarvisammakko (Ceratophrys cranwelli) on Etelä-Amerikassa tavattava sammakkoeläinlaji. Se voi painaa jopa puoli kiloa ja olla noin 13 cm pitkä. Sitä tavataan chacon alueella Argentiinassa, Boliviassa, Brasiliassa ja Paraguayssa. == Lähteet == Luokka:Sammakkoeläimet Luokka:Lemmikkieläimet
Datapoint 2200

Datapoint 2200 oli Computer Terminal Corporationin (CTC) valmistama pääte, joka perustui TTL-logiikkapiireihin. Laite esiteltiin vuonna 1970. CTC vaihtoi nimensä myöhemmin Datapoint Corporationiksi. CTC valmisti eri tietokonevalmistajien laitteiden kanssa yhteensopivia päätteitä ja havaitsi hyödyt ohjelmoitavassa laitteessa, joka yhdellä laitteella kykenisi käsittelemään eri valmistajien protokollat. CTC sopi kahden mikropiirivalmistajan (Intelin ja Texas Instrumentsin) kanssa ohjelmoitavan PMOS-piirin kehittämisestä. Valmistajat eivät kyenneet CTC:n vaatimaan aikatauluun, jonka seurauksena päätteen toteutukseen käytettiin vielä diskreettejä TTL-piirejä. Intel sai pitää suunnittelemansa piirin, jota markkinoitiin Intel 8008 -mallina. == Tekniset tiedot == Laitteessa oli sisäänrakennettuna 7 × 3,5 tuuman kuvaputkinäyttö ja näppäimistö. Massamuisti koostui kahdesta kasetista, joilla oli yhteensä 130 kilotavua tallennuskapasiteettia. Laitteessa oli 2–16 KB muistia. Laite oli myös laajennettavissa muun muassa 8 tuuman levykeasemalla, joita laite tuki ensimmäisenä kaupallisena tietokoneena. Käyttöjärjestelmä oli Datapoint O/S. == Vaikutus == Eräiden mielestä laitetta pidetään ensimmäisenä henkilökohtaisena tietokoneena, kun taas kriitikoiden mielestä se on vain "älykäs pääte". == Lähteet == == Aiheesta muualla == * Dokumentaatiota bitsavers.org-palvelussa Luokka:Tietotekniikan historia Luokka:Tietokonepäätteet Luokka:Tietokoneet Luokka:Vuoden 1970 tietokoneet
Talaslahti

Talaslahti on sukunimi, joka on muun muassa seuraavilla suomalaisilla henkilöillä: *Katriina Talaslahti (s. 2000), jalkapallomaalivahti *Pekka Talaslahti (s. 1945), jalkapalloilija
Dmitri Svatkovski

Dmitri Valerjevitš Svatkovski (s. 27. marraskuuta 1971 Moskova) on venäläinen nykyaikainen viisiottelija. Hän saavutti Barcelonassa 1992 hopeaa joukkuekilpailussa ja voitti Sydneyssä 2000 kultaa henkilökohtaisessa kilpailussa. Sydneyssä joukkuekilpailu ei kuulunut enää olympiaohjelmaan. == Lähteet == Luokka:Venäläiset nykyaikaiset viisiottelijat Luokka:Venäläiset olympiavoittajat Luokka:Vuonna 1971 syntyneet Luokka:Elävät henkilöt
Pantterikonna

Pantterikonna (Sclerophrys regularis, Amietophrynus regularis eli Bufo regularis) on Afrikassa elävä rupikonnalaji. Se kasvaa 6–13 cm mittaiseksi, ja sen iho on rupikonnille tyypillisen nystermäpintainen. Sitä tavataan Saharan eteläpuolisessa Afrikassa, savannilla, metsänreunoissa ja viljelysmailla, usein jokien läheisyydessä. Pantterikonnia pidetään myös lemmikkeinä terraarioissa. == Lähteet == Luokka:Konnat Luokka:Lemmikkieläimet
Gábor Balogh

Gábor Balogh (s. 5. elokuuta 1976 Budapest) on unkarilainen nykyaikainen viisiottelija. Hän saavutti Sydneyn olympialaisissa 2000 hopeaa henkilökohtaisessa kilpailussa. Ateenan olympialaisissa 2004 hän sijoittui kahdeksanneksi ja Pekingin olympialaisissa 2008 sijalle 26. Hän voitti henkilökohtaisen maailmanmestaruuden vuosina 1999 ja 2001. == Lähteet == Luokka:Unkarilaiset nykyaikaiset viisiottelijat Luokka:Unkarilaiset olympiamitalistit Luokka:Vuonna 1976 syntyneet Luokka:Elävät henkilöt
Danish Air Transport

Danish Air Transport (DAT) on tanskalainen, vuonna 1989 perustettu lentoyhtiö. Yhtiö omistaa liettualaisen Danu Oro Transportasin ja 60% Nordic Regional Airlinesista. Yhtiöllä on kahdeksan omaa reittiä. == Laivasto == DAT:in nykyinen laivasto Konetyyppi Paikkaluku Lukumäärä Tilauksia Huomioita ATR 72/42 68 12 Airbus A320 165/174 4 Airbus A321 196/209 1 Yhteensä - 17 == Lähteet == Luokka:Tanskalaiset lentoyhtiöt
Tana Mongeau

Tana Marie Mongeau (s. 24. kesäkuuta 1998) on yhdysvaltalainen tubettaja. Mongeau aloitti storytime-videoiden tekemisen YouTubeen vuonna 2015. Syyskuussa 2019 hänen YouTube-kanavallaan on noin viisi miljoonaa tilaajaa. Heinäkuusta 2019 Mongeau on esiintynyt oman kanavansa lisäksi myös nettitelevisiosarjassa MTV No Filter: Tana Turns 21, jonka jaksoja julkaistaan MTV:n YouTube-kanavalla. Mongeau on myös muusikko. Hänen ensimmäinen kappaleensa ”Hefner”, julkaistiin marraskuussa 2017. == Suhteet == Mongeau seurusteli huhtikuusta 2019 tammikuuhun 2020 toisen tubettajan, Jake Paulin kanssa. Heinäkuun lopulla 2019 parin uutisoitiin menneen naimisiin Las Vegasissa, mutta viikko myöhemmin Mongeau paljasti, että parin liitto ei ole virallinen. Kesäkuussa 2020 Mongeau kertoi olevansa panseksuaali. == Diskografia == === Singlet === * Hefner (2017) * Deaddah (2017) * W (2018) * Fuck up (2018) * FaceTime (2019) == Lähteet == Luokka:Elävät henkilöt Luokka:Vuonna 1998 syntyneet Luokka:Yhdysvaltalaiset tubettajat
Un homme qui crie

Un homme qui crie (, epävir. suomennos 'Itkevä mies') on vuonna 2010 ensi- iltansa saanut Mahamat-Saleh Harounin ohjaama ranskalais-belgialais- tšadilainen draamaelokuva. Elokuva esitettiin Cannesin elokuvajuhlien kilpailusarjassa (2010), josta se voitti tuomariston palkinnon. ==Juoni== Elokuvan päähenkilö Adam on aiempi voitokas kilpauimari (kutsumanimeltään 'Champion' - mestari), joka hoitaa luksushotellin uima-allasta Tšadin N’Djamenassa. Kun uudet kiinalaiset omistajat ottavat hotellin hoitoonsa, Adam joutuu luovuttamaan työnsä pojalleen Abdelille, ja siirtymään itse portinvartijaksi. Adam tuntee tullensa nöyrytetyksi. Samanaikaisesti maata myllertää sisällissota. Kapinallisjoukot hyökkäävät hallitusta ja viranomaisia vastaan, sekä vaativat ihmisiä osallistumaan "sotaponnistuksiin" antamalla rahaa tai iältään taisteluun sopivia vapaaehtoisia. Adamia painostetaan jatkuvasti osallistumaan, mutta hän on rahaton. Heikkouden hetkellä hän tekee päätöksen, jota hän katuu lopun ikänsä. ==Rooleissa== ==Lähteet== ==Aiheesta muualla== * Un homme qui crie -elokuvan tekstitetty traileri (youtube.com) Luokka:Vuoden 2010 ranskalaiset elokuvat Luokka:Vuoden 2010 belgialaiset elokuvat Luokka:Tšadilaiset elokuvat
Cray Y-MP

Cray Y-MP on Crayn valmistama supertietokone, joka oli seuraaja Cray X-MP- tietokoneelle säilyttäen ohjelmistoyhteensopivuuden, mutta osoiterekisterien koko kasvoi 24 bitistä 32:een. Tietokoneessa oli uusi nestejäähdytysjärjestelmä ja siinä käytettiin Cray UNICOS-käyttöjärjestelmää. Tietokoneessa voitiin käyttää kahta, neljää tai kahdeksaa vektorisuoritinta. Muistia oli 128, 256 tai 512 megatavua SRAM-muistia. == Lähteet == == Aiheesta muualla == * Dokumentaatiota bitsavers.org-palvelussa Luokka:Supertietokoneet Luokka:Crayn tietokoneet Luokka:Vuoden 1988 tietokoneet
Ville Pulkki

Ville Pulkki (s. ) on suomalainen akustiikan tutkija ja Aalto-yliopiston professori (2015–). Hän on saanut tutkimustyölleen rahoitusta esimerkiksi Euroopan tiedeneuvostolta (ERC), Fraunhofer-Instituutilta ja Suomen Akatemialta. Pulkki on kansainvälisen äänitekniikan seuran AES:n fellow-asteen jäsen. Vuonna 2014 Ville Pulkille myönnettiin arvostettu Samuel L. Warner -muistomitali hänen merkittävästä tutkimustyöstään tilaäänen ja monikanavaäänentoiston aloilla. Pulkki kirjoitti ylioppilaaksi Onkilahden lukiosta Vaasasta 1988. Hän valmistui diplomi-insinööriksi Teknillisestä korkeakoulusta (TKK) vuonna 1994 (teknillinen fysiikka) ja tekniikan tohtoriksi TKK:sta vuonna 2001 (akustiikka ja äänenkäsittelytekniikka). Lisäksi Pulkki opiskeli Sibelius-Akatemiassa vuosina 1994–1997. Pulkki nimitettiin tilaäänen (engl. spatial sound) dosentiksi TKK:n signaalinkäsittelyn ja akustiikan laitokseen vuonna 2007 ja apulaisprofessoriksi Aalto-yliopistoon vuonna 2012. Vuonna 2015 hänet vakinaistettiin professoriksi. Pulkin artikkeliväitöskirja Spatial Sound Generation and Perception by Amplitude Panning Techniques (2001) sisältää seitsemän tieteellistä artikkelia, jotka liittyvät tilaäänen tuottamiseen ja havaitsemiseen. Yksi niistä on Journal of the Audio Engineering Society'ssä julkaistu artikkeli vektorikanta-amplitudipanoroinnista (engl. vector base amplitude panning, VBAP), joka on nykyisin suosittu monikanavaisen äänentoiston menetelmä ja jota käytetään mm. MPEG-H-standardissa. Pulkki on myös kehittänyt DirAC-nimisen koodausmenetelmän tilaääntä varten. Hänen tuotantonsa, josta pääosa on kirjoitettu yhdessä työtoverien ja opiskelijoiden kanssa, käsitti kevääseen 2019 mennessä yli 200 tieteellistä julkaisua ja neljä patenttia. Pulkki on kirjoittanut yhdessä Matti Karjalaisen kanssa kommunikaatioakustiikan oppikirjan Communication Acoustics – An Introduction to Speech, Audio and Psychoacoustics (2015), jonka on kustantanut Wiley. == Lähteet == == Aiheesta muualla == * Jari Heikkilä, MTV Uutiset (10.09.2014): Hollywood-palkittu suomalaisprofessori hämmästyi: En tiennyt olevani ehdolla. (www.mtvuutiset.fi) * Sofia Virtanen, Tekniikka&Talous; (28.8.2014): Äänitekniikan edistäminen kannatti: Suomalaisprofessori palkitaan Hollywoodissa samassa tilaisuudessa George Lucasin kanssa. (www.tekniikkatalous.fi) * Society of Motion Picture and Television Engineers: The Samuel L. Warner Memorial Medal Award Recipients. (www.smpte.org) (englanniksi) * Aalto-yliopisto: Introducing Ville Pulkki, Assistant Professor, Aalto University. (www.youtube.com) (englanniksi) * Aalto- yliopisto: Aalto University Tenured Professors' Installation Lectures Jan. 19 2016. Ville Pulkki, "Developing spatial sound techniques for human listeners". (www.youtube.com) (englanniksi) Luokka:Suomalaiset keksijät Luokka:Suomalaiset insinöörit Luokka:Suomalaiset professorit Luokka:Aalto-yliopiston professorit Luokka:Vuonna 1969 syntyneet Luokka:Elävät henkilöt
Christian Plaziat

Christian Plaziat (s. 28. lokakuuta 1963 Lyon) on ranskalainen kymmenottelun Euroopan-mestari ja seitsenottelun sisäratojen maailmanmestari. Plaziat sijoittui Utrechtin alle 20-vuotiaiden EM-kilpailuissa 1981 korkeushypyssä 12:nneksi. Hän voitti kymmenottelun Euroopan cupin B-finaalin 1985. Stuttgartin EM-kilpailuissa 1986 hän sijoittui kymmenottelussa seitsemänneksi. Seuraavana vuonna hän oli neljäs Rooman MM-kilpailuissa. Plaziat sijoittui viidenneksi Soulin olympialaisissa 1988. Seuraavana vuonna hän voitti Euroopan cupin A-finaalin. Hän voitti Euroopan-mestaruuden Splitissä 1990 Ranskan ennätyspistein 8574. Tokion MM-kilpailuissa 1991 hän sijoittui yhdeksänneksi. Plaziat teki seitsenottelun sisäratojen maailmanennätyksen 6289 pistettä Nogent-sur-Marnessa helmikuussa 1992. Hän paransi ennätyksen muutamaa viikkoa myöhemmin lukemiin 6418 voittaessaan sisäratojen Euroopan-mestaruuden Genovassa. Hän keskeytti kymmenottelun Barcelonan olympialaisissa 1992. Seuraavana vuonna hän sijoittui toiseksi Euroopan cupin superliigassa ja kuudenneksi Stuttgartin MM-kilpailuissa. Plaziat voitti seitsenottelun sisäratojen Euroopan-mestaruuden Pariisissa 1994 pistein 6268. Hän voitti samana vuonna kymmenottelun Euroopan cupin superliigan ja oli neljäs Helsingin EM-kilpailuissa. Hän voitti seitsenottelun sisäratojen maailmanmestaruuden Barcelonassa 1995 pistein 6246. Saman vuoden Göteborgin MM-kilpailuissa hän sijoittui kuudenneksi. Atlantan olympialaisissa 1996 hän oli yhdestoista. Pariisin MM-hallikilpailuissa 1997 hän sijoittui viidenneksi. Plaziat voitti Talencen kymmenottelun 1988, 1989, 1990, 1991 sekä sijoittui toiseksi 1987 ja 1993. Götzisin ottelun hän voitti 1989. ==Henkilökohtaiset ennätykset== :Lähteet: IAAF, Tilastopaja ;Ulkoradat Laji Tulos Paikka Ajankohta 100 m 10,70 Barcelona 5.8.1992 400 m 47,10 Split 28.8.1990 1 500 m 4.26,31 Stuttgart 20.8.1993 110 m aidat 13,92 Noisy-le-Grand 4.7.1992 Korkeushyppy 216 Arles 7.9.1985 Seiväshyppy 500 Split 29.8.1990 Pituushyppy 790 Braud 24.5.1990 Kuulantyöntö 15,02 Arles 7.9.1985 Kiekonheitto 46,88 Arles 8.9.1985 Keihäänheitto 59,90 (vanha malli) 57,10 (nykymalli) Arles Stuttgart 8.9.1985 28.8.1986 Kymmenottelu 8574 Split 29.8.1990 ;Sisäradat Laji Tulos Paikka Ajankohta 60 m 6,78 Nogent-sur-Oise 10.2.1990 1 000 m 2.39,14 Nogent-sur-Oise 2.2.1992 60 m aidat 7,77 Nogent-sur-Oise 5.2.1995 Korkeushyppy 213 Nogent-sur- Oise 10.2.1990 Seiväshyppy 520 Genova 29.2.1992 Pituushyppy 774 Pariisi 11.3.1994 Kuulantyöntö 14,92 Barcelona 11.3.1995 Seitsenottelu 6418 Genova 29.2.1992 == Lähteet == Luokka:Ranskalaiset yleisurheilun moniottelijat Luokka:Vuonna 1963 syntyneet Luokka:Elävät henkilöt
Mordhau

Mordhau on hack and slash -tyylinen löyhästi keskiajan tyyliä noudattava moninpeli. Pelin on kehittänyt slovenialainen pelistudio Triternion tavoitteenaan tehdä taitopohjainen, laajasti pelaajan itsensä toiveiden mukaisesti muokattavissa oleva, kilpailullinen ja keskiaikaan sijoittuva peli, kuitenkaan uhraamatta hauskuutta historiallisuuden vuoksi: esimerkiksi pelaaja voi käyttää keskiajan kypärää päähineenään niin, ettei se haittaa pelaajan näköä, mutta lisää silti pelaajan pään suojausta. Mordhaun taistelujärjestelmä perustuu lähitaisteluihin, ja se pohjautuu löyhästi historiallisiin aseisiin ja tekniikoihin, kuten harhautuksiin, nuijiin ja aseiden vaihtelevaan käyttöön. Muita ominaisuuksia ovat pitkän kantaman aseet, piirityskoneet ja taistelu hevosen selästä käsin. Peli julkaistiin 29.4.2019 Steamissa. Peli rahoitettiin osittain Kickstarter-kampanjan avulla vuonna 2017, missä se sai yli 300 000 dollaria. ==Kehittäminen== Peli toteutettiin Unreal Engine 4:llä. Mordhaun kehittämisen aloitti Marko Grgurovič, slovenialainen tietojenkäsittelytieteiden tohtoriopiskelija Primorskan yliopistossa. Toinen slovenialainen kehittäjä ja kahdeksanhenkinen tiimi, jossa oli kehittäjiä, grafiikkasuunnittelijoita ja animoijia liittyivät myöhemmin kehittämään peliä Grgurovičin kanssa ja he muodostivat Triternionin. Marraskuussa 2017 yhtiö aloitti Kickstarter-kampanjan kerätäkseen varoja pelin kehittämistä varten. Kampanja sai pyydetyt varat alle vuorokaudessa. Peli julkaistiin 29.4.2019. ==Vastaanotto== Mordhau saavutti heti suurta suosiota, ja se myi yli 200 000 kappaletta alle viikossa. Se saavutti 500 000:n myydyn kappaleen rajapyykin 7.5.2019, ja saavutti Steamin myydyimpien pelien listan. Pelipalvelimet kaatuilivat pian julkaisun jälkeen, sillä ne eivät pystyneet käsittelmään odottamattoman suurta, jopa 60 000:n samanaikaista pelaajaa. Arvostelijat kehuivat peliä vuolaasti sen taistelujärjestelmästä ja grafiikoista. ==Lähteet== Luokka:Hack and slash -pelit Luokka:Unreal Engine -pelit Luokka:Vuoden 2019 videopelit
Anni Nupponen

Anni Nupponen (s. 1981) on tamperelainen kirjailija. Hän kirjoittaa romaaneja, lyhytproosaa ja novelleja, genrenään niin fantasia, steampunk kuin tulevaisuusscifikin.http://osuuskumma.fi/anni-nupponen-en-osaa-kuvitella- elamaa-ilman-taidetta/ Hänen vuonna 2008 ilmestynyt esikoisromaaninsa Nainen ja kuningas sai vuoden parhaalle fantasiaromaanille myönnettävän Kuvastaja- palkinnon vuonna 2009http://suomentolkienseura.fi/kuvastaja/. Atorox-palkinto vuoden parhaasta spefinovellista jaettiin Nupposelle vuonna 2013.http://www.tsfs.fi/?toiminta/atorox/voittajat.html ==Teokset== * Nainen ja kuningas. Omakustanne, 2008. ISBN 9789529233755. * Nainen ja kuningas. Tampere: Vaskikirjat, 2009. ISBN 9789525722109. * Putoavan tähden prinsessa. Tampere: Vaskikirjat, 2013. ISBN 9789525722178. * Joen jumala. Tampere: Osuuskumma, 2014. ISBN 9789526642192. * Kauheat lapset. Tampere: Osuuskumma, 2015. ISBN 9789526642499. * Hirviöasiakaspalvelu. Tampere: Osuuskumma, 2016. ISBN 9789526642697. * Valkoinen kaupunki. Tampere: Osuuskumma, 2019. ISBN 9789527215746. * Täydelliset sotilaat. Tampere: Osuuskumma, 2021. ISBN 978-952-7382-15-8. * Sydänmeri. Helsinki: Gummerus, 2023. ISBN 9789512435296. == Lähteet == Luokka:Suomalaiset kirjailijat Luokka:Vuonna 1981 syntyneet Luokka:Elävät henkilöt
Frostpunk

Frostpunk on 11 bit studiosin kehittämä ja julkaisema kaupunginrakennus- ja selviytymispeli. Peli on julkaistu Windowsille huhtikuussa . Peli julkaistiin PlayStation 4:lle ja Xbox Onelle loppuvuodesta 2019. == Juoni == Peli sijoittuu vaihtoehtohistorialliseen vuoteen 1886, jossa Krakataun ja Tamboran purkautuminen sekä auringon himmeneminen muiden tuntemattomien tekijöiden kera aiheuttavat maailmanlaajuisen ydintalven. Tämä puolestaan johti maailmanlaajuiseen viljelykasvien ja miljoonien ihmisten kuolemaan. Tapahtuma ajoittuu suunnilleen samaan aikaan historialliseen vuoden 1883 Krakataun tulivuorenpurkauksen kanssa, mikä johti ilmaston viilenemiseen. Tästä johtuen brittiläiset viranomaiset rakensivat monia rakennuksia, joita kutsutaan "generaattoreiksi" hiiltä runsaasti sisältävään pohjoiseen. Niiden on tarkoitus toimia kaupunkien keskustana etelästä tuleville ilmastopakolaisille. Pelaaja toimii tällaisen generaattorin ympärille rakennetun kaupungin johtajana, ja tämän tulee hallinnoida resursseja kaupungin selviytymisen varmistamiseksi. Pelissä on tällä hetkellä kolme skenaariota kera yhden lisäskenaarion, minkä saa ilmaisen lisäsisällön kautta. Jokainen skenaario tulee omilla tarinoillaan. == Pelaaminen == Pelaajan hahmo aloittaa muutamalla pienellä tarvikevarastolla, joilla pelaajan tulee rakentaa kaupunkiansa, sekä pienellä selviytyjäjoukolla joka koostuu työntekijöistä ja insinööreistä. Pelaajan täytyy kerätä hiiltä, puuta ja ruokaa pitääkseen yhteisönsä lämpimänä ja terveenä keskellä jatkuvasti vaihtelevia lämpötiloja. Sää ja poliittiset myllerrykset voivat saada kansalaiset haluttomiksi tekemään töitä. Pelaaja voi käyttää lakeja, kuten lapsityövoiman salliminen tai työntekijöiden pakottaminen vuorokauden kestäviin työvuoroihin, mutta myös kehittää parempaa terveydenhuoltoa esimerkiksi proteeseilla säädelläkseen yhteisönsä tuotteliaisuutta, mikä puolestaan saattaa kasvattaa tyytymättömyyttä. Työpajan rakentaminen antaa pelaajan tutkia teknologioita jotka voivat esimerkiksi tehdä kaupungista tehokkaamman tai mahdollisuuden tiedustella ympäröivää erämaata, josta saattaa löytyä lisää selviytyjiä ja resursseja. == Kehittäminen == Peli paljastettiin elokuussa 2016. Kehittäjät pyrkivät alun perin julkaisemaan pelin loppuvuodesta 2017, mutta pelin julkaisua lykättiin 24. huhtikuuta 2018 asti. Peli julkaistiin PlayStation 4:lle ja Xbox Onelle loppuvuodesta 2019. == Vastaanotto == Pelillä on Metacritic-kerääjäsivustolla 84/100 pistettä. == Palkinnot == Peli on ollut ehdolla parhaana strategiapelinä Game Critics Awards:issa. Peli on ollut ehdolla parhaasta visuaalisesta suunnittelusta Golden Joystick Awards:issa Peli on ollut ehdolla parhaana strategiapelinä The Game Awards 2018:ssa. == Myynti == Peli myi yli 250 000 kappaletta kolmen päivän sisällä julkaisustaan ja yli 1,4 miljoonaa vuodessa. == Lähteet == == Aiheesta muualla == * Luokka:Vuoden 2018 videopelit Luokka:Windows-pelit Luokka:Kaupunginrakennuspelit Luokka:Steampunk-pelit Luokka:Reaaliaikaiset strategiapelit Luokka:Simulaatiopelit Luokka:Post- apocalypse-pelit Luokka:PlayStation 4 -pelit Luokka:Xbox One -pelit
Nupponen

Nupponen on muun muassa seuraavien suomalaisten henkilöiden sukunimi: * Anni Nupponen (s. 1981), kirjailija * Iida Nupponen (s. 1999), pesäpalloilija * Kalevi Nupponen (s. 1942), jalkapalloilija * Mikko Nupponen (1874–1954), huonekalutehtailija * Olavi Nupponen (1932–2019), kultaseppä, yrittäjä ja yritysjohtaja, kauppaneuvos * Sakari Nupponen (s. 1956), toimittaja * Toivo Nupponen (1897–1978), yrittäjä ja yritysjohtaja, kauppaneuvos, Mikko Nupposen poika * Tommi Nupponen (s. 1978), pesäpallon pelituomari * Vesa Nupponen, kitaristi
Unbound

Unbound on Sargeistin viides studioalbumi, joka julkaistiin 11. lokakuuta 2018. == Kappaleet == == Arvostelut == * Exclaim!: 9/10Exclaim!: Album review Viitattu 10.5.2019. * Imperiumi: 7½/10{{Verkkoviite | Osoite = https://www.impe.fi/reviews/1/19345 | Nimeke = Sargeist - Unbound | Tekijä = Serpent | Tiedostomuoto = | Selite = | Julkaisu = Imperiumi | Ajankohta = 9.11.2018 | Julkaisupaikka = | Julkaisija = | Viitattu = 22.2.2023 | Kieli = {{fi} }} * Metal Invader: 4,5/6Metal Invader: Reviews -> Black Metal -> Sargeist – Invader Viitattu 10.5.2019. == Lähteet == == Aiheesta muualla == * * Luokka:Vuoden 2018 albumit Luokka:Sargeistin albumit
Suojelusenkeli – Joulun klassikot 2

Suojelusenkeli – Joulun klassikot 2 on Jarkko Aholan joulualbumi, joka julkaistiin 14. marraskuuta 2014. Se nousi Suomen virallisen listan neljännelle sijalle. == Kappaleet == # # # # # # # # # # == Lähteet == Luokka:Vuoden 2014 joulualbumit Luokka:Jarkko Aholan albumit Luokka:Suomalaiset joulualbumit
Romanssi (Jarkko Aholan albumi)

Romanssi on Jarkko Aholan albumi, joka julkaistiin 18. marraskuuta 2016. Se nousi neljännellä listaviikollaan Suomen virallisen listan ensimmäiselle sijalle, ja pysyi listalla yhteensä 25 viikkoa. == Kappaleet == # # # # # # # # # # # == Lähteet == Luokka:Vuoden 2016 albumit Luokka:Jarkko Aholan albumit
Mä tuun sun luo

Mä tuun sun luo on Jarkko Aholan albumi, joka julkaistiin 4. toukokuuta 2018. Se debytoi Suomen virallisen listan toisella sijalla, sekä fyysisten albumien listan ensimmäisellä sijalla. == Kappaleet == # # # # # # # # # # # # == Arvostelut == * Helsingin sanomat: Jarkko Ahola vaihtoi mahtipontiset ja pateettiset romanssit taas rockiin, mutta laulutyyli jäi turhan ”nätiksi” Viitattu 23.4.2021. == Lähteet == Luokka:Vuoden 2018 albumit Luokka:Jarkko Aholan albumit
Kylmäverisesti (elokuva)

Kylmäverisesti (In Cold Blood) on Richard Brooksin tuottama, käsikirjoittama ja ohjaama yhdysvaltalainen draamaelokuva vuodelta 1967. Se perustuu Truman Capoten kirjoittamaan samannimiseen kirjaan, joka tutkii Kansasin osavaltion Holcombissa 1959 tapahtunutta nelihenkisen maanviljelijäperheen murhaa. Näytellyn dokumentin tyyliin rakennettu mustavalkoinen elokuva vaihtelee näkökulmaa ja käyttää paljon takaumia tapauksen selvittämiseen. Murhaajaparin näyttelijöiksi valittiin tuntemattomat nuorukaiset, vaikka tuotantoyhtiö ehdotti nimekkäiden filmitähtien käyttöä. Kuvauspaikkoina käytettiin aitoja ympäristöjä, jopa samaa taloa missä murhat tapahtuivat. Kirjailija Truman Capote osallistui aktiivisesti elokuvan tekoon ja sanoi olevansa siihen erittäin tyytyväinen. == Vastaanotto == Kylmäverisesti sai neljä Oscar- ehdokkuutta ja parhaan elokuvan Golden Globe -ehdokkuuden, muttei voittanut yhdessäkään kategoriassa. National Board of Review of Motion Pictures palkitsi Brooksin parhaana ohjaajana. Elokuva otettiin vuonna 2008 mukaan Yhdysvaltojen National Film Registryyn.Complete National Film Registry Listing, National Film Preservation Board, Library of Congress. Viitattu 4.5.2019. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made . Perustuu teokseen The New York Times Guide to the Best 1,000 Movies Ever Made, St. Martin's Griffin 2004. == Ääniraita == Elokuvan ääniraidan on tehnyt Quincy Jones. == Lähteet == Luokka:Vuoden 1967 yhdysvaltalaiset elokuvat Luokka:Richard Brooksin ohjaamat elokuvat Luokka:Kirjoihin perustuvat elokuvat Luokka:Yhdysvaltalaiset rikosdraamaelokuvat Luokka:Tositapahtumiin perustuvat elokuvat Luokka:Yhdysvaltalaiset mustavalkoelokuvat
Bat Yam

Bat Yam () on kaupunki Israelissa Tel Avivin hallintoalueella maan keskiosassa Välimeren rannikolla. Kaupunki on osa Tel Avivin metropolialuetta ja se on perustettu vuonna 1926. Vuoden 2017 lopussa kaupungin asukasluku oli 128 655\. ==Maantiede== Bat Yam sijaitsee Israelin keskiosassa Välimeren rannikolla Tel Avivin metropolialueella. Tel Avivin kaupunki sijaitsee Bat Yamista pohjoiseen, Holon idässä ja Rishon le-Zion etelässä. ==Historia== Nykyinen Bat Yam perustettiin vuonna 1926, jolloin paikalle muutti 24 uskonnollista juutalaisperhettä. Tuolloin Bat Yam sijaitsi vielä erillään alueen muista juutalaisista keskuksista. Paikan alkuperäinen nimi oli Bayit va-Gan, eli vapaasti kääntäen "koti ja puutarha". Bat Yamin juutalaiset siirtolaiset pakenivat Tel Aviviin Palestiinan arabien kapinoidessa vuonna 1929 ja he palasivat paikalle tilanteen rauhoituttua vuonna 1931. Vuonna 1933 paikalle muutti uusia juutalaisia siirtolaisia Saksasta ja vuonna 1937 paikka sai nykyisen nimensä Bat Yam eli "meren tytär". Israelin itsenäisyyssodan syttyessä vuonna 1948 Bat Yamin asukasluku oli noin 1 000 ja paikkakunta oli kiivaiden taistelujen kohde. Kaupungin asukasluku kasvoi huomattavasti Israelin itsenäistymistä seuranneen juutalaisen siirtolaisuuden tuloksena. Bat Yamista tuli hallinnollisesti kaupunki vuonna 1958. ==Talous== Bat Yamissa on esimerkiksi elintarviketeollisuutta. Kaupungissa tuotetaan esimerkiksi olutta, muita juomia ja jäätelöä. Elintarviketeollisuus on ollut kaupungin tärkein työllistäjä. Kaupungissa on myös erilaisia virkistyspalveluja, museoita ja taidegallerioita. Bat Yam on myös tärkeä julkaisutoiminnan keskus. ==Väestö== Israelin tilastokeskuksen mukaan Bat Yamin asukasluku oli vuoden 2017 lopussa 128 655. Vuonna 1953 asukkaita oli noin 10 000, vuonna 1967 62 000 ja vuonna 2002 133 900\. Monet kaupungin nykyisistä asukkaista ovat siirtolaisia entisen Neuvostoliiton alueelta sekä siirtolaisia Syyriasta ja Etiopiasta. ==Lähteet== == Aiheesta muualla == Luokka:Israelin kaupungit
Helix (albumi)

Helix on metallimusiikkiyhtye Amaranthen viides albumi, joka julkaistiin 19. lokakuuta 2018. == Kappaleet == # # # # # # # # # # # # === Rajoitettu digipak julkaisu === # * # === Rajoitettu paios === # * # === Japanin rajoitetun painoksen DVD === # 365 (musiikkivideo) # The Making of "365" Music Video # The Making of the Album Helix == Kokoonpano == * Olof Mörck – kitara, kosketinsoitin, syntetisaattori * Elize Ryd – laulu * Morten Løwe Sørensen – rummut * Johan Andreassen – basso * Henrik Englund Wilhemsson – laulu * Nils Molin – laulu == Arvostelut == * Kaaoszine: 5/10Kaaoszine: Levyarvio Viitattu 10.5.2019. * Metalliluola: 8–/10Metalliluola: Levyarvio Viitattu 10.5.2019. * Soundi: == Lähteet == Luokka:Amaranthen albumit Luokka:Vuoden 2018 albumit
Lars Skalm

Lars (Lasse) Skalm (alkujaan muodossa Lorentz Skallme; syntynyt n. 1430, mahdollisesti Paraisilla) oli keskiajalla elänyt Rövarnäsin kartanon herra, kauppias ja Turun pormestari. Hän kuului Skalmin sukuun, joka oli aateloitu hänestä alkaen.Tapani Kalmi – Skalm Larsin isästä ei ole täyttä varmuutta, mutta hän saattoi olla Paraisten Atussa elänyt Jöns Bengtsson Skallme ja mahdollisesti ammatiltaan kauppias. Vanhempien kuoltua Lars muutti nuorella iällä naimattoman ja lapsettoman setänsä luokse asumaan, joka kasvatti häntä kuin omaa poikaansa.Sami Kalmi – Lars Skalm, Lord of Rövarnäs Setä oli antanut yhden laivan Larsille omaksi, ja jo nuorena merenkulkuun perehtynyt oli lähtenyt laivalla Itämerelle harjoittamaan kaupankäyntiä, joihin kuului tervan, turkiksen ja puutavaran toimittaminen Hansakaupunkeihin. Kun Ruotsissa puhkesi kapina vuonna 1457, tarjoutui Skalm auttamaan kuningas Kristian I:stä kapinan kukistamisessa kuljettamalla kuninkaan joukkoja ja tarvikkeita laivallaan meren yli. Kiitokseksi kuningas antoi vuonna 1461 Skalmille aatelisarvon ja kolme tilaa Paraisilta Atun saarelta. Näin kuningas kirjoittaa Skalmille annetussa aateliskirjeessä:Tapani Kalmi: SKALM - KALM - KALMI Hansakaudelta 2000-luvulle Larsin setä kuoli neljä vuotta myöhemmin ja Lars oli ainoa perijä. Tämän jälkeen hän rakensi talon Rövarnäsille ja ryhtyi lahjoittamaan rahaa Sauvon kirkon rakentamiselle, joka valmistui 1472. Kunnianosoituksena Skalmia kohtaan hänen sukunsa vaakuna asetettiin kirkon eteen ja Skalmin kuva maalattiin alttarin takana olevaan seinään polvistumaan Pyhälle Laurille, jolle kirkko oli pyhitetty.Kalmin sukuseura Vuosien 1501–1502 aikana Skalm toimi Turun pormestarina. Pormestarin virassa ollessaan hän asui pääsääntöisesti Korppoolaismäellä omistamassaan maatilallaan, vaikka välillä kävikin Rövarnäsillä. Skalm avioitui ja sai avioliittonsa aikana kaikkiaan neljä poikaa: Anders (s. 1460), Hans (s. 1465), Dan (s. 1467) ja Erik (s. 1480). Kaikista pojista tuli myös perheellisiä. == Kirjallisuutta == * * * * == Lähteet == Luokka:Suomalaiset aateliset Luokka:Suomalaiset kauppiaat Luokka:Turun kaupunginjohtajat ja pormestarit Luokka:Suomen keskiajan henkilöt Luokka:Turun keskiaika Luokka:1400-luvulla syntyneet Luokka:1500-luvulla kuolleet Luokka:Kuolinvuosi tuntematon
Valuva taivas (elokuva)

Valuva taivas (Liquid Sky) on Slava Tsukermanin Yhdysvalloissa tuottama, käsikirjoittama ja ohjaama kokeellinen tieteiselokuva vuodelta 1982. Slava Tsukerman (s. 1940) on Moskovassa syntynyt elokuvantekijä, koulutukseltaan rakennusinsinööri, joka loikkasi vuonna 1973 Neuvostoliitosta länteen tehtyään synnyinmaassaan läpi 1960-luvun useita kokeellisia lyhytelokuvia. Yhdysvalloissa tehty Valuva taivas ei ole tavanomainen juonielokuva, vaan sisältää tieteistarinan ohella amerikkalaisiin elämänilmiöihin kohdistuvaa kritiikkiä. == Juoni == New Yorkiin laskeutuvat, heroiinille persot humanoidit varastavat kaupungin asukkailta orgasmin aikana aivoihin kertyvän nesteen, jolloin ihmiset kuolevat. == Rooleissa == == Vastaanotto == Elokuva keräsi erikois- ja yleisönpalkintoja Brysselin, Cartagenan, Montrealin ja Sydneyn elokuvafestivaaleilla. Siitä tuli Yhdysvalloissa kulttielokuva, mutta tekijä Tsukerman katosi julkisuudesta.. Valuva taivas julkaistiin suomeksi tekstitettynä VHS-videona 1984, ja teatterilevitykseen sen toi Cinema Mondo Oy 1992. Video-oppaassa vuodelta 1994 Bello Romano kehui elokuvaa huikean omaperäiseksi pienen budjetin scifitarinaksi, jossa psykedeelinen ja camp vuorottelevat hämmästyttävästi. Hän antoi elokuvalle neljä tähteä viidestä, mikä vastaa sanallista arviota ”erinomainen”. Helsingin Sanomien Pertti Avola kirjoitti elokuvan VHS-videojulkaisun yhteydessä Valuvan taivaan olevan elokuvana yhtä ilmeetön ja unelias kuin henkilönsäkin: ”Tapahtumilla ei ole paljon väliä. Kaikki keskittyy miljööseen, eleisiin ja tunnelmaan.” Hän piti elokuvan suomeksi tekstitettyä videojulkaisua pienenä kulttuuritekona. == Lähteet == Luokka:Yhdysvaltalaiset tieteiselokuvat Luokka:Vuoden 1982 yhdysvaltalaiset elokuvat Luokka:Kokeelliset elokuvat Luokka:Elokuvat muotimaailmasta
Kotikatu (yritys)

Kotikatu Oy (entiseltä toiminimeltään KH Kiinteistöpalvelut Oy) on suomalainen kiinteistöpalveluita tarjoava yritys. Kotikatu syntyi vuonna 1989 pienestä kiinteistöhuoltoyhtiöstä. Toinen yrityksen perustajista, Kimmo Helasuo, oli tehnyt armeijalomien aikana lumitöitä kiinteistöhuoltoyrityksessä. Armeijan jälkeen Helasuo auttoi ystäväänsä Timo Kaislaa helsinkiläisessä autopesulassa, kunnes he vuonna 1989 päättivät perustaa Kaisla & Helasuo Oy:n, nykyisen Kotikadun ensimmäisen yksikön. Ensimmäisen toimintavuoden jälkeen yrityksellä oli asiakkaana kymmenkunta taloa ja he palkkasivat ensimmäisen työntekijänsä. Toimintaa kasvatettiin ottamalla mukaan uusia pieniä kiinteistönhuoltoyrittäjiä, joille annettiin omat toiminta-alueensa - olihan asiakkaille tärkeää olla yhteydessä omaan, tuttuun ja läheiseen paikallisyksikköön. Ensimmäisten joukossa mukaan tuli Matti Lukkari, jonka yritys fuusioitui kokonaisuuteen vuonna 1995. Tämä paikallinen malli on edelleenkin olennainen osa Kotikadun toimintamallia, sillä toiminta on organisoitu alkuvuosien tavoin edelleen paikallisyksiköihin. Syyskuussa 2020 Kotikatu ja PHM Group yhdistyivätKiinteistöhuollossa jättikauppa: Kotikatu ja PHM Group yhdistyvät. Talouselämä 10.6.2020. samaan konserniin, jonka pääomistaja on norjalainen pääomasijoitusyhtiö Norvestor.https://www.norvestor.com/news/nordic-expansion-at-the-forefront- for-the-combined-phm-and-kotikatu-group Tänä päivänä Kotikatu on osa PHM Groupia. PHM Group on pohjoismainen kiinteistöpalvelukonserni, jonka tehtävä on pitää huolta ihmisistä pitämällä huolta heidän asuinympäristöstään. PHM Group koostuu paikallisista yhtiöistä. == Lähteet == == Aiheesta muualla == * Kotikadun verkkosivu Luokka:Suomalaiset kiinteistöpalveluyritykset Luokka:Helsinkiläiset yritykset
Mala Fama, Buena Vidha

Mala Fama, Buena Vidha on meksikolaisen räppärin Dhariuksen toinen albumi, joka julkaistiin 22. kesäkuu 2018. == Kappaleet == # # # # # # # # # # # # == Aiheesta muualla == * Mala Fama, Buena Vidha discogs.com -sivustolla Luokka:Vuoden 2018 esikoisalbumit Luokka:Meksikolaiset albumit Luokka:Hip hop -albumit
Jet2.com

Jet2.com on brittiläinen charter-yhtiö. Yhtiö on Britannian kolmanneksi suurin. Kyseinen yritys on lentänyt lomalentoja Lappiin. Jet2 lentää monilta Britannian lentokentiltä (esim. Manchester, Liverpool ja Lontoon Stansted) eri Euroopan maihin. == Laivasto == Laivaston keski-ikä elokuussa 2022 on 15,2 vuotta. Jet2:n laivasto Konetyyppi Lukumäärä Tilauksia Huomautuksia Airbus A321-200 10 — Airbus A321neo — 57 Toimitukset alkavat vuonna 2023. Ķorvaa Boeing 737-300- ja Boeing 757 -koneet. Airbus A330-200 2 — Boeing 737-300 7 — Poistuu laivastosta vuoden 2023 loppuun mennessä. Korvataan Airbus A321neo -koneilla. Boeing 737-800 77 — Boeing 757-200 8 — Poistuu laivastosta vuoden 2023 loppuun mennessä. Korvataan Airbus A321neo -koneilla. Yhteensä 104 57 == Jet2Holidays == Jet2Holidays on Jet2:n tytäryhtiö, joka keskittyy lomalentoihin Kanariansaarille, Espanjaan, Kreikkaan ja Turkkiin. Helmikuussa 2023 Jet2Holidays ohitti TUIn, ja siitä tuli Britannian suurin turistilentoyhtiö. Se perustettiin vuonna 2007. ==Lähteet== Luokka:Halpalentoyhtiöt Luokka:Brittiläiset lentoyhtiöt
Ibeon saengeun cheoeumira

Ibeon saengeun cheoeumira (, ) on televisioyhtiö tvN:n esittämä eteläkorealainen draamasarja. Sen päärooleissa ovat Lee Min-ki ja Jung So-min. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:tvN:n televisiosarjat
Nick Srnicek

Nick Srnicek (s. 1982) on kanadalainen filosofi ja vasemmistolainen yhteiskunnallinen ajattelija, joka on keskittynyt jälkikapitalistiseen yhteiskuntaan ja alustatalouteen. Jälkikapitalistista yhteiskuntaa Srnicek pitää sellaisena, jossa ihmisten ei enää ole pakko tehdä työtä. Alustoja Srnicek on kuvannut uutena kapitalismin muotona, alustakapitalismina, joka on Srnicekin mielestä mullistus kapitalististen yritysten toiminnan kannalta ja kapitalististen yritysten vuorovaikutuksessa kansantalouden kanssa. Srnicekin mielestä alustat ovat haaste jälkikapitalistiseen yhteiskuntaan siirtymisen visioissa. Srnicekin mielestä nykyvasemmisto on lukkiutunut pysähtyneeseen politiikkaan, ja Srnicek kannattaa nykyvasemmiston uudistamista sen kautta että vasemmisto alkaa ajamaan perustuloa.Srnicek, Nick; Williams, Alex. Inventing the Future: Postcapitalism and a World Without Work. Verso Books. pp. 103–104. ISBN 9781784780968. ==Teokset== *Srnicek, Nick; Williams, Alex. Inventing the Future: Postcapitalism and a World Without Work. Verso Books. ISBN 9781784780968. *Srnicek, Nick. Platform Capitalism. ISBN 9781509504879 ==Lähteet== Luokka:Elävät henkilöt Luokka:Vuonna 1982 syntyneet Luokka:Kanadalaiset filosofit
Etnografinen näyttely

pienoiskuva|Tierra del Fuegon (Argentiinan Patagonia) alkuasukkaat Maître toi Pariisiin vuonna 1889. Etnografiset näyttelyt olivat näyttelyitä, joita järjestettiin siirtomaakaudella. Näyttelyissä oli näytteillä eri alueiden alkuasukkaita samantapaisesti kuin eläintarhoissa. Ihmistarhojen pääkaupunki oli Lontoo. Ranskassa Pariisissa oli siirtomaanäyttely Exposition coloniale internationale, jossa oli myös ihmistarhoja. Pariisin siirtomaanäyttely suljettiin vuonna 1931. Etnografisissa näyttelyissä Australian aboriginaalejahttps://www.abc.net.au/news/2017-01-28/the-human-zoo- documentary-aboriginal-people-forced-exhibits/8219116 ja Afrikan mustiaPaul A. Rees, An Introduction to Zoo Biology and Management, Wiley-Blackwell, John Wiley & Sons Ltd., Chichester (West Sussex), 2011, s. 44. ISBN 978-1-4051-9349-8 kuvattiin kannibaaleiksi. Tästä on käytetty nimitystä pseudo-etnografinenhttps://www.theaustralian.com.au/arts/the-savage-art-of- the-human-zoo/news- story/39b1994d89368a8dcad69f7161812a04?nk=2c47654cca3482413784f3fe7502e762-1557554559. ==Lähteet== ==Aiheesta muualla== *http://en.rfi.fr/france/20110216-paris-s- forgotten-human-zoo-shows-crude-workings-colonial-propaganda *Dokumenttielokuva Human Zoos: America's Forgotten History of Scientific Racism (2018) https://www.imdb.com/title/tt7289514/ *Dokumenttielokuva Savages – The Story of Human Zoos (2018) *Dokumenttielokuva Zoos humains (2002) Luokka:Kolonialismi Luokka:Näyttelyt
Josef Wilhelm Alander

Josef Wilhelm Alander (13. syyskuuta 1830 Luvia – 3. huhtikuuta 1910 Ruovesi) oli suomalainen Ruovedellä vaikuttanut pianotehtailija, kauppias ja maanviljelijä. Alander oli Helsingissä pianotehtailija Erik Gustaf Granholmin oppilaana ja hän työskenteli myös helsinkiläisessä Georg Fredrik Palmgrenin pianotehtaassa. Alander perusti oman pianotehtaan Ruovedelle 1853. Tehtaassa oli jo muutaman vuoden kuluttua 10–20 työntekijää. Alander lopetti tehtaansa 1860-luvun lopulla lisääntyneen saksalaisten pianonvalmistajien taholta tulleen kilpailun takia. Hän oli perustanut vuonna 1862 maakaupan Ruovedelle ja halusi myös keskittyä tämän kaupan ja omistamiensa maa- ja metsätilojen hoitamiseen. Alander hoiti kauppaansa aina vuoteen 1908 saakka. Alanderin kerrotaan valmistaneen taffelipianon jossa kaikki puuosat, kuusesta valmitettua kaikupohjaa lukuun ottamatta, olivat koivusta osoittaakseen että koivu oli kelvollinen materiaali pianonrakennukseen. == Lähteet == Luokka:Suomalaiset soitinvalmistajat Luokka:Suomalaiset soitinrakentajat Luokka:Suomalaiset kauppiaat Luokka:Vuonna 1830 syntyneet Luokka:Vuonna 1910 kuolleet